b'\n_START_ARTICLE_\nUniversitetas u\xc5\xbe taik\xc4\x85\n_START_SECTION_\nBendra informacija\n_START_PARAGRAPH_\nSiekiant u\xc5\xbetikrinti akademin\xc4\x99 laisv\xc4\x99, universitetas \xc4\xafkurtas remiantis atskira chartija, patvirtinta JTO Generalin\xc4\x97s asambl\xc4\x97jos. UPEACE netaikomi JTO apribojimai, ir jis valdomas atskiros tarybos, sudarytos i\xc5\xa1 nusipelniusi\xc5\xb3 asmen\xc5\xb3, i\xc5\xa1manan\xc4\x8di\xc5\xb3 taikos bei saugumo klausimus. Tai leid\xc5\xbeia universitetui spar\xc4\x8diai progresuoti, koncentruojantis \xc4\xaf nauj\xc4\x85, intensyvi\xc4\x85 akademin\xc4\x99 program\xc4\x85, kurioje tiriamos konflikt\xc5\xb3 prie\xc5\xbeastys remiantis daugiadiscipliniu, daugiakult\xc5\xabri\xc5\xa1kai orientuotu po\xc5\xbei\xc5\xabriu. JTO generalinis sekretorius Ban Ki Munas yra universiteto Garb\xc4\x97s prezidentas._NEWLINE_Platesn\xc4\x97 universiteto misija tur\xc4\x97t\xc5\xb3 b\xc5\xabti vertinama Jungtini\xc5\xb3 taut\xc5\xb3 siekiamos pasaulin\xc4\x97s taikos ir saugumo tiksl\xc5\xb3 kontekste. Universiteto chartija kvie\xc4\x8dia UPEACE \xe2\x80\x9eprisid\xc4\x97ti prie did\xc5\xbeios bendros \xc5\xa1vietimo vardan taikos u\xc5\xbeduoties, imantis mokymo, tyrim\xc5\xb3, papildomo mokymo bei \xc5\xbeini\xc5\xb3, b\xc5\xabtin\xc5\xb3 \xc5\xbemoni\xc5\xb3 ir bendruomeni\xc5\xb3 vystymuisi skleidimo per daugiadisciplini\xc5\xb3 vis\xc5\xb3 su taika susijusi\xc5\xb3 dalyk\xc5\xb3 studijas\xe2\x80\x9c._NEWLINE_UPEACE programos finansuojamos valstybi\xc5\xb3 - donori\xc5\xb3, fond\xc5\xb3 ir \xc4\xafstaig\xc5\xb3, tikin\xc4\x8di\xc5\xb3 universiteto misija._NEWLINE_UPEACE vizija yra tapti bendradarbiaujan\xc4\x8di\xc5\xb3 UPEACE centr\xc5\xb3 ir misij\xc5\xb3 skirtinguose regionuose tinklu, vadovauti jam i\xc5\xa1 centrin\xc4\x97s b\xc5\xabstin\xc4\x97s Kosta Rikoje bei bendradarbiauti su dideliu skai\xc4\x8diumi universitet\xc5\xb3, NVO ir kit\xc5\xb3 partneri\xc5\xb3, vykdant \xc5\xa1vietim\xc4\x85 ir tyrimus vardan taikos. UPEACE \xc5\xa1iuo metu siekia akreditacijos.\n_START_SECTION_\nStudent\xc5\xb3 miestelis\n_START_PARAGRAPH_\nUPEACE Kosta Rikos student\xc5\xb3 miestelis u\xc5\xbeima daugiau nei tris kvadratinius kilometrus ir yra 20 km \xc4\xaf vakarus nuo sostin\xc4\x97s San Chos\xc4\x97. Student\xc5\xb3 miestelyje yra saugomas senovinis mi\xc5\xa1kas ir Taikos parkas, dovanotas vyriausyb\xc4\x97s.\n_START_SECTION_\nOrganizacija\n_START_PARAGRAPH_\nUPEACE d\xc4\x97stomos a\xc5\xa1tuonios vieneri\xc5\xb3 met\xc5\xb3 magistro programos: Tarptautin\xc4\x97 teis\xc4\x97 ir \xc5\xbemogaus teis\xc4\x97s, Tarptautin\xc4\x97 teis\xc4\x97 ir gin\xc4\x8d\xc5\xb3 sprendimas, Lytis ir taikos k\xc5\xabrimas, Tarptautin\xc4\x97s taikos studijos, Taikos mokymas, Aplinkos sauga ir taika ir \xc5\xbdiniasklaida, konfliktas ir taika. UPEACE taip pat si\xc5\xablo dvigub\xc4\x85 magistro studij\xc5\xb3 program\xc4\x85 kartu su Amerikos universitetu Va\xc5\xa1ingtone. Po dvej\xc5\xb3 met\xc5\xb3 akademinio darbo studentai gauna Amerikos universiteto Tarptautin\xc4\x97s tarnybos mokyklos Tarptautini\xc5\xb3 santyki\xc5\xb3 magistro laipsn\xc4\xaf bei UPEACE Nat\xc5\xabrali\xc5\xb3j\xc5\xb3 i\xc5\xa1tekli\xc5\xb3 ir tvarios pl\xc4\x97tros magistro laipsn\xc4\xaf._NEWLINE_Be b\xc5\xabstin\xc4\x97s Kosta Rikoje UPEACE sistem\xc4\x85 sudaro atstovyb\xc4\x97s \xc5\xbdenevoje ir Niujorke, Afrikos regionini\xc5\xb3 program\xc5\xb3 biuras Adis Abeboje, Lotyn\xc5\xb3 Amerikos ir Karib\xc5\xb3 regiono program\xc5\xb3 biuras Kosta Rikoje. Rengiamos kitos regionin\xc4\x97s programos Azijoje ir Ramiajame vandenyne, Centrin\xc4\x97je Azijoje bei kiti tarptautiniai centrai.'